 KOCHA wa timu ya Taifa Stars, Emmanuel Amunike ametangaza kikosi cha wachezaji 32 watakaosafiri kuelekea Misri leo, Ijumaa kushiriki michuano ya Kombe la Mataifa ya Afrika (AFCON).Nyota Ibrahim Ajibu na Jonas Mkude hawakujumuishwa katika kikosi hicho. Orodha ya wachezaji hao inajumuisha makipa Aishi Manula (Simba SC), Metacha Mnata (Mbao), Aron Kalambo (Tz Prisons), Seleman Salula (Malindi) na Claryo Boniface (U20) Mabeki ni Hassan Kessy (Nkana, Zambia), Vicent Philipo (Mbao), Gadiel Michael (Yanga), Mohamed Hussein (Simba), Ally Sonso (Lipuli) na Erasto Nyoni (Simba).Wengine ni Kelvin Yondani (Yanga), David Mwantika (Azam), Agrey Moris (Azam) na Abdi Banda (Baroka, Afrika Kusini) Kocha amewataja viungo wengine kuwa ni Himid Mao (Petrojet, Misri), Mudathir Yahya (Azam), Feisal Salum (Yanga), Fred Tangalu (Lipuli) na Frank Domayo (Azam) Orodha hiyo inajumuisha mawinga; Saimon Msuva (Difaa El Jadid, Morocco), Shiza Kichuya (ENPPI, Misri), Farid Mussa (Tenerife, Hispania), Miraji Athumani (Lipuli) na Yahya Zayd (Ismaily, Misri).Washambuliaji ni Thomas Ulimwengu (JS Soura, Algeria), Shaban idd Chulunda (Tenerife, Hispania), John Bocco (Simba), Mbwana Samatta (Genk, Ubelgiji) na Kelvin John (U17), Rashid Mandawa (BDF, Botswana) na Adi Yussuf (Solihull Moors, England).